Pas på med ikke at sætte lighedstegn mellem sundt og kalorielet - det har ikke nødvendigvis noget med hinanden at gøre. Rugbrød er super sundt - det mætter godt og har en masse fibre. Men der er også ca. 100 kalorier pr. skrive, så hvis man spiser fire rugbrødsmadder til frokost, så er det alene 400 kcal i brød. Jeg spiser til frokost 2 skiver rugbrød, to spejlæg, grøntsagsstænger og hummus. Det er et sundt måltid, men jeg skal også spise +45 99 99 99 99 kcal om dagen fordi jeg er meget aktiv (jeg er er 22 og vejer ca. 65 kg). Min frokost er faktisk ikke så mange kalorier ift. det er en god balancering af fedt, kulhydrater og protein + nemt og billigt.   Mange skriver, at du skal stoppe med at spise alle dine kulhydrater, men husk at kulhydrater også er sunde og vigtige at spise - de er bare nemme at spise mange kalorier af. 100g kogte ris (hvilket virkelig ikke er særligt meget) er ca. 130 kalorier. Så bare spis ris, kartofler (især de der ovnbagte fritter - der får meget smag og mad for kalorierne), men vær opmærksom på portionsstørrelserne. Her er det rigtig godt at veje sin mad af i en uges tid, så man får en idé om portionsstørrelserne.